De faglige tilbud skabes med udgangspunkt i de to organisationers nuværende faglige tilbud. Det er en arbejdsgruppe på tværs af de to sekretariater i gang med at se på, så de faglige tilbud løbende kan lanceres ved og efter en vedtaget fusion.  DM Kommunikation skal udbyde arrangementer, netværk og kurser, som er relevante for de enkelte medlemmer i deres daglige arbejde, udvikler dem og følger fagets udvikling. Der skal være minimum ét årligt ”flagskibsarrangement”, og det øvrige arrangementsudbud skal både være centralt/sekretariatsmæssigt og lokalt/frivilligt forankret og være både fysisk og digitalt.  Kommunikationsfagligheden skal have sit eget ”univers” på DM’s hjemmeside og som udgangspunkt videreføres Kommagasinet som ”tungt” fagmagasin som et fælles medlemstilbud, muligvis med ændret udgivelsesfrekvens og/eller i digitalt format.